
РЕПУБЛИКА БЪЛГАРИЯ
	Министерство на околната среда и водите			Регионална инспекция по околната среда и водите - Пловдив

    

УТВЪРЖДАВАМ:



ДОКЛАД 
за извършена комплексна проверка 


На основание: План за контролната дейност за 2026 год. на РИОСВ – Пловдив, утвърден от Министъра на околната среда и водите, във връзка с текущ контрол по спазване изискванията на екологичното законодателство по компоненти: води /отпадъчни/ в обхвата на Закона за водите /ЗВ/ (обн., ДВ, бр.67/1999 г., с посл. изм. и доп.), Закона за чистотата на атмосферния въздух /ЗЧАВ/ (обн., ДВ, бр.45/1996 г., с посл. изм. и доп. и Закон за защита от вредното въздействие на химичните вещества и смеси, съгласно Заповед № РД-821/30.12.2012г. и Заповед № РД-922/19.12.2025г. на Министъра на околната среда и водите и съгласно Заповед №РД-263/28.07.2026г. на Директора на РИОСВ-Пловдив

[bookmark: _GoBack]Дата на извършване на проверката: 04.08.2026 год.
Обект - Предприятие за производство на боеприпаси „ВАЗОВСКИ МАШИНОСТРОИТЕЛНИ ЗАВОДИ” ЕАД  
с местонахождение: производствена площадка с. Иганово, Община Карлово, област Пловдив, 
собственост на „ВАЗОВСКИ МАШИНОСТРОИТЕЛНИ ЗАВОДИ” ЕАД 

I. Цел на проверката:
   	Основна цел на проверката е установяване нивото и степента на съответствие на дейността в обекта с изискванията на екологичното законодателство, както следва: 
· Закон за водите
· Закон за чистота на атмосферния въздух
· Закон за защита от вредното въздействие на химичните вещества и смеси
и подзаконовите  нормативни актове към тях. 



II. Проверени инсталации:
	„Вазовски Машиностроителни заводи“ ЕАД е предприятие за производство на боеприпаси. На производствената площадка в с. Иганово се извършва сглобяване, монтаж, пресоване, пакетиране и складиране на специални изделия. 

     	На територията на обекта са  проверени:
· Парова централа /нова/;
· Пункт за мониторинг преди заустване на отпадъчни води;
· Документация.
III. Констатации от проверката по компоненти и фактори на околната среда: 
В обекта са разположени осем цеха за монтаж на различните видове специални изделия. За съхранение на взривните вещества са проектирани и изградени складови помещения, като при съхранението им се спазват изискванията за съвместимост при съхранение. В складовете се контролира температура и влажност в помещенията.

1. По компонент „Води“ /отпадъчни/ -
	„ВМЗ” ЕАД гр. Сопот притежава за площадка Иганово Разрешително за ползване на воден обект за заустване на отпадъчни води, съгласно което приемник на отпадъчните води е р. Певченско дере.
	Поради промяна в технологията за производството на специална продукция и производство на нови изделия е преустановено формиране на производствени води. От дейността на обекта се формират единствено битово-фекални отпадъчни води. За пречистването им е изградено локално пречиствателно съоръжение. Поради липса на изтичане в пункта за мониторинг, проба за анализ не е взета. 
„ВМЗ” ЕАД изпълнява условията, заложени в РЗ. Представя протоколи с проведен собствен мониторинг. Пробовземането и анализите се извършват от акредитирана лаборатория. Има осигурен достъп за пробовземане и контрол на заустваните отпадъчни води. Представен е доклад по чл. 48, ал.1, т.12 от Закона за водите. Канализационната мрежа на обекта и съоръженията към нея се поддържат в добро експлоатационно състояние. Извършено е обследване на изградената на обекта канализационна мрежа. Няма монтирано измервателно устройство за отчитане на количества заустени отпадъчни води.

1. По фактор на въздействие  „Химични вещества и смеси и управление на риска “
За извършваната основна дейност „снаредяване“ в “Монтажен завод“, с. Иганово на „ВМЗ“ ЕАД, гр. Сопот са налични и се използват опасни химични вещества с предупреждения за опасност – Н 201 – експлозивни (ВВ), включени в приложение №3 на ЗООС. Представен е доклад от извършена класификация по чл.103, ал.1 от ЗООС със заключения, че предприятието се класифицира с нисък рисков потенциал, но съгласно писмо с изх. №26-00-1691 от 10.11.2016 г., предприятието е приложено изключението по чл.103, ал.8, т.1, буква „б“ от ЗООС. Използваните при дейността нанасяне на покрития върху метални повърхности продукти, съдържащи органични разтворители се съхраняват на площадката в гр. Сопот, като същите се доставят по график и при нужда в с. Иганово.
        При извършената проверка е представена Оценка за безопасността на съхранение на опасни химични вещества и смеси, актуализирана към 17.04.2026 год., включваща инструкции за работа и съхранение, програма за обучение и други. Представени са Заповеди за определяне на отговорни лица за съхранението на опасни химични вещества и имащи право на достъп до складовете лица (Заповед №ЕК-26-272/01.04.2026 г., Заповед №ЕК-26-272/01.04.2026 г.). Представени са ИЛБ на използваните вещества и смеси на електронен носител, на хартиен – хексопол и пентрит. 
Готовата продукция се съхранява общо в 22 склада тип „холански“ в база Иганово и 22 склада в с. Горни Домлян, база „Свежен“, проектирани, изградени и експлоатирани съгласно изискванията за ВВ.
Дружеството се явява „Потребител надолу по веригата“ по смисъл на Регламент REACH.
	
1. По компонент „Атмосферен въздух“
Дружеството е оператор на инсталация, извършваща дейности с употреба на продукти, съдържащи в състава си летливи органични съединения, попадаща в обхвата на Приложение №1 от Наредба №7/2003 г., за което притежава Удостоверение № 34/06.01.2014 г. за регистрация, издадено от директора на РИОСВ-Пловдив по реда на чл.30л от Закона за чистотата на атмосферния въздух. Консумацията на разтворители за дейността по нанасяне на покрития надвишава долната прагова стойност за консумация на разтворители, определена в Приложение №2 на Наредба №7/2003 г. и в тази връзка в изпълнение на задълженията произтичащи от чл.20, ал.1  и ал.3 на същата Наредба №7/2003 г. в РИОСВ-Пловдив се представя План за управление на разтворители. Планът за управление на разтворители за 2025 г. е утвърден от директора на РИОСВ-Пловдив с Решение № 37/30.04.2026 г.
За отопление през зимния период на територията на обекта се експлоатират два броя парни котли, работещи с гориво промишлен газьол. Горивните източници са монтирани и въведени в редовна експлоатация през 2024 г. и се явяват нови средни горивни инсталации, и като такива са регистрирани по реда на чл.9г от Закона за чистотата на атмосферния въздух. Към момента на проверката котлите не са в работен режим. Води се Сменен дневник за работни часове на котлите. Димните газове се отвеждат в атмосферния въздух посредством самостоятелни изпускащи устройства, оборудвани с пробовземни точки. Операторът провежда собствен мониторинг на емисиите на вредни вещества, изпускани в атмосферния въздух от новите средни горивни инсталации.  Резултатите се докладват в РИОСВ-Пловдив. Спазва се изискването на чл.9г, ал.22 от Закона за чистотата на атмосферния въздух за предоставяне на информация по ал.3, т.14 и т.15 от същия закон. Съществуващите СГИ /ПКМ 12 и КМ 12/ в старата котелна инсталация са недействащи с прекъснати връзки и снети от отчет от Инспекция за държавен технически надзор. 
Дружеството е оператор на стационарно климатично оборудване, работещо с озоноразрушаващ хладилен агент. Представени са досиета на системите, които се водят редовно. Проверките за течове се извършват от сертифицирано от ББКМ лице. Операторът е регистриран в ИС ФПГ и подава ежегодно годишен отчет по Приложение №9. Годишния отчет за 2025 г. е в статус „валиден“. 

IV. Предписания, срокове за изпълнение, отговорници:
При проверката не са констатирани несъответствия и не са дадени предписания.
       
V. Съответствие, последващ контрол:
           Дейността на обекта съответства с изискванията на екологичното законодателство по проверените компоненти и фактори на околната среда. 

ИВАЙЛО ЙОТКОВ

Директор на РИОСВ - Пловдив

